Buurtwag-lid gewond in skietery | Maroela Media
'n Lid van die buurtwag in Douglasdale, Johannesburg, is Sondag geskiet toe hy sy pligte uitgevoer het.
"Hy en sy kollegas het ondersoek ingestel na 'n huisalarm afgegaan het," het ao Daniel Mavimbela, woordvoerder van die polisie in Gauteng, gesê. "Hulle het twee verdagtes gesien. Een van die verdagtes het glo op hulle geskiet en die 29-jarige man in die bors getref."
Die polisie is na die toneel ontbied en 'n soektog is van stapel gestuur. Een verdagte is glo met 'n ongelisensieerde vuurwapen betrap. "Hy is in hegtenis geneem en staan tereg op aanklag van poging tot moord en die onwettige besit van 'n vuurwapen en ammunisie."
Die man sal binnekort in die Randburg-landdroshof verskyn. "Die polisie is op soek na die tweede verdagte."